అమెరికాలో పోలీసులు అన్యాయంగా ఓ వ్యక్తిని చంపడంతో అక్కడ పలు నగరాల్లో ఆందోళనలు భారీగా చెలరేగుతున్నాయి. అమెరికాలోని మినియాపొలిస్ ప్రాంతంలో 46 ఏళ్ళ జార్జ్ ఫ్లాయిడ్ అనే ఆఫ్రికన్ మెడపై పోలీస్ ఒకరు మోకాలితో తొక్కి పెట్టడంతో అతను ఊపిరాడక చనిపోయాడు. 'దయచేసి నా గొంతు మీద కాలు తీయండి. ప్రాణం పోయేలా ఉంది వదిలి పెట్టండి సార్' అని అతడు విలవిలలాడుతూ వేడుకున్నా కూడా ఆ పోలీస్ కనికరించలేదు. దీంతో అతను ఊపిరాడక మృతి చెందాడు. ఇక ఈ ఘటన పట్ల పోలీసులపై తీవ్ర విమర్శలు వ్యక్తమవుతున్నాయి.
అయితే ఈ హత్యకు కారణమైన పోలీస్ చావిన్‌పై మొదట థర్డ్ డిగ్రీ మర్డర్ కేసు నమోదు చేశారు. అయితే ఈ మర్డర్ జరిగినప్పుడు మరో ముగ్గురు పోలీసులు కూడా అక్కడే ఉన్నారు. వీరు కూడా చావిన్ కు సహకరించారని ఆరోపణలు ఉన్నాయి. కావున జార్జ్ ఫ్లాయిడ్ కుటుంబం ఆ నలుగురికి శిక్ష పడాల్సిందేనంటూ డిమాండ్ చేస్తుంది.
హత్యా సమయంలో చావిన్ కు మిగతా ముగ్గురు కూడా సహాయ పడినట్లు కోర్టు తేల్చింది. ఇదిలా ఉంటే చావిన్‌పై నమోదైన థర్డ్ డిగ్రీ మర్డర్‌ కేసును సెకండ్ డిగ్రీ మర్డర్‌ కింద మార్చుతూ కోర్టు తీర్పునిచ్చింది. థర్డ్ డిగ్రీ మర్డర్‌తో పోల్చితే సెకండ్ డిగ్రీ మర్డర్‌ కింద జైలుశిక్ష 15 ఏళ్లు ఎక్కువుగా పడుతుంది. ఇక మొత్తంగా చావిన్ కు నలభై ఏళ్ళ జైలు శిక్ష పడే అవకాశం ఉందంటున్నారు.
americalo poliisulu anyaayamgaa oo vyaktini champadamtho akkada palu nagaraallo aandolanalu bhariga chelaregutunnayi. americaloni miniapolis praantamlo 46 ella jarj floid ane african medapai polies okaru mokalitho tokki pettadamtho atanu oopiraadaka chanipoyadu. 'dayachesi naa gontu meeda kaalu teeyandi. praanam poyela undi vadili pettandi sar' ani atadu vilavilalaadutuu vedukunna kuudaa aa polies kanikarinchaledu. deentho atanu oopiraadaka mruti chendaadu. ika ee ghatana patla polisulapai teevra vimarsalu vyaktamavutunnaayi.
ayithe ee hatyaku kaaranamaina polies chavinpai modata therd digri marder kesu namodu chesaru. ayithe ee marder jariginappudu maro mugguru poliisulu kuudaa akkade unnaaru. veeru kuudaa chavin ku sahakarinchaarani aaropanalu unnaayi. kaavuna jarj floid kutumbam aa naluguriki shiksha padalsindenantu demand chestundi.
hatya samayamlo chavin ku migata mugguru kuudaa sahaya padinatlu kortu telchindi. idila unte chavinpai namodaina therd digri mardery kesunu second digri mardery kinda maarchutuu kortu teerpunichindi. therd digri mardarnetho polchithe second digri mardery kinda jailusiksha 15 ellu ekkuvugaa padutundi. ika mottamgaa chavin ku nalabhai ella jailu shiksha pade avakaasam undantunnaru.